Passifloraceae
Passifloraceae (nom. cons.) je porodica cvjetnica u redu Malpighiales, razred Magnoliopsida, divizija Tracheophyta. Imenovan je po tipskom rodu Passiflora. Ova porodica ima 932 vrsta, u 36 rodova. U rodu Passiflora ima i jestivih biljaka, kao što su Passiflora incarnata i Passiflora foetida. Predstavnici porodice Passifloraceae rasprostranjeni su širom svijeta u tropima i suptropima , pretežno u Africi i Neotropisu, sa samo nekoliko vrsta u umjerenim područjima. Uključuju stablašice, grmove lijana i penjačice biljke, a nalaze se uglavnom u tropskim predjelima. Rod Passiflora uključuje jestivo voće (Passiflora edulis), kao i neke ukrasne biljke. Loze roda Passiflora i Dryas iulia (među ostalim leptiri Heliconiinae ispolavaju obilježja koevolusije, u kojoj su biljke usmjerene na sprečavanje leptirskih gusjenica da uništavaju listove, dok su leptiri pokušavali da poboljšaju preživljavanje položenih jaja. Bivši Cronquistov sistem klasifikacije ovu je porodicu svrstao u red Violales, ali u modernijim klasifikacijskim sistemima poput onog koji je predložila Grupa za filogeniju angiospermi, oni se pripajaju u Malpighiales, a porodica je proširena i obuhvata nekadašnje Malesherbiaceae i Turneraceae.